Ο **Γιάννης Χλωρός** είναι Ελληνας πρώην ποδοσφαιριστής που αγωνιζόταν στη θέση του επιθετικού και νυν προπονητής ποδοσφαίρου. Γεννήθηκε στις 30 Οκτωβρίου του 1978 στο Σβάμπαχ της Γερμανίας από γονείς Έλληνες μετανάστες από το Κεφαλόβρυσο Τρικάλων. 

Ως ποδοσφαιριστής αγωνίστηκε επί σειρά ετών στην Α' Εθνική με τις φανέλες του Α.Ο. Τρίκαλα, του Α.Ο. Αιγάλεω (όπου έγινε και ευρύτερα γνωστός), της ΑΕΛ, του Ηρακλή και του Θρασύβουλου Φυλής, μετρώντας 205 συμμετοχές και 26 τέρματα στο πρωτάθλημα.

Καριέρα
-------

Ξεκίνησε την καριέρα του από τις ακαδημίες της Νυρεμβέργης και μπήκε στον χώρο του επαγγελματικού ποδοσφαίρου το 1996 με τον Παναργειακό. Το 1997 μεταπήδησε στον Αθηναϊκό και στη συνέχεια αγωνίστηκε για μία διετία στον Α.Ο. Τρίκαλα πανηγυρίζοντας την άνοδο στην Α' Εθνική στην οποία πραγματοποίησε τις πρώτες του συμμετοχές κατά την αγωνιστική περίοδο 1999/2000. Με τη φανέλα των Θεσσαλών σημείωσε 11 γκολ σε 55 συμμετοχές. Επόμενος σταθμός της καριέρας του ήταν ο Α.Ο. Αιγάλεω, όπου και παρέμεινε μέχρι τον Ιανουάριο του 2006 αποτελώντας όλα αυτά τα χρόνια βασικό στέλεχος της ομάδας και πανηγυρίζοντας αρκετές επιτυχίες όπως την άνοδο το 2001 στην Α' Εθνική, την πρόκριση στους ημιτελικούς του Κυπέλλου Ελλάδος το 2003, καθώς και την έξοδο στο Κύπελλο ΟΥΕΦΑ χάρη στην κατάκτηση της 5ης θέσης την περίοδο 2003/04. Με την ομάδα του «Σίτυ» είχε συνολικά 140 εμφανίσεις στο πλαίσιο της Α' και Β' Εθνικής έχοντας πετύχει 18 τέρματα.

Τον Ιανουάριο του 2006 πήρε μεταγραφή στην ΑΕΛ. Στην ομάδα της Λάρισας αγωνίστηκε μέχρι τον Δεκέμβριο του ίδιου έτους μετρώντας 2 γκολ σε 17 εμφανίσεις. Τον Ιανουάριο του 2007 πήρε μεταγραφή στον Ηρακλή Θεσσαλονίκης, και με τη φανέλα του «Γηραιού» αγωνίστηκε για 1,5 χρόνο σημειώνοντας 24 συμμετοχές και 3 τέρματα. Το καλοκαίρι του 2008 πήρε μεταγραφή στον Θρασύβουλο Φυλής, με τη φανέλα του οποίου αγωνίστηκε για 1 χρόνο σημειώνοντας 2 γκολ σε 23 αγώνες. Το καλοκαίρι του 2009 πήρε μεταγραφή στη Δόξα Δράμας, επιστρέφοντας έπειτα από 9 περιόδους στη Β' Εθνική. Την αγωνιστική περίοδο 2009/10 κατέγραψε 27 συμμετοχές και 5 γκολ και την αγωνιστική περίοδο 2010/11 κατέγραψε 35 συμμετοχές και 9 γκολ, βοηθώντας την ομάδα της Δράμας να πετύχει την άνοδο της στη Σούπερ Λίγκα.

Το καλοκαίρι του 2011 υπέγραψε στην Παναχαϊκή, από την οποία έμεινε ελεύθερος τον Ιανουάριο του 2012 και ακολούθως υπέγραψε συμβόλαιο συνεργασίας ως το τέλος της σεζόν με τον Πανθρακικό, βοηθώντας την ομάδα της Κομοτηνής στην κατάκτηση του πρωταθλήματος της Φούτμπολ Λιγκ τη σεζόν 2011-12 και την άνοδο στη Σούπερ Λιγκα. Το καλοκαίρι πήρε μεταγραφή στον Α.Ο. Καβάλα, αγωνιζόμενος με τη φανέλα των «Αργοναυτών» στη Φούτμπολ Λιγκ για 1 χρόνο. Το καλοκαίρι του 2013 πήρε μεταγραφή στην Αναγέννηση Καρδίτσας, με τη φανέλα της οποίας αγωνίστηκε για 1 χρόνο στο πρωτάθλημα της Φούτμπολ Λιγκ, σημειώνοντας 4 γκολ σε 25 συμμετοχές. Το καλοκαίρι του 2014 πήρε μεταγραφή στον Α.Ο. Νέας Ιωνίας, με τη φανέλα της οποίας αγωνίστηκε για 1 χρονιά στην Γ΄ Εθνική, κλείνοντας οριστικά την καριέρα του ως παίκτης-προπονητής στην ομάδα της Νέας Ιωνίας το 2015.

Πρώτος σταθμός της προπονητικής του καριέρας σαν βασικός προπονητής ήταν ο Αίμος Πετρούπολης στον οποίο εργάστηκε για 4 χρόνια, από το καλοκαίρι του 2015 έως το καλοκαίρι του 2019. Ακολούθως ανέλαβε την τεχνική ηγεσία του Άτταλου Νέας Φιλαδέλφειας, όπου και παρέμεινε μέχρι τον Οκτώβριο. Τον Δεκέμβριο ανέλαβε την τεχνική ηγεσία του Ακράτητου Άνω Λιοσίων στην Γ΄ Εθνική, παραμένοντας στην ομάδα των Άνω Λιοσίων για 1 μήνα, μέχρι τον Ιανουάριο του 2020. Τον Σεπτέμβριο του ίδιου έτους ανέλαβε την τεχνική ηγεσία του Α.Ο. Χαϊδαρίου.

Στατιστικά στοιχεία ανά περίοδο
-------------------------------

| Περίοδος | Σύλλογος | Κατηγορία | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- | --- |
| Συμμετοχές | Τέρματα | Συμμετοχές | Τέρματα | Συμμετοχές | Τέρματα | Συμμετοχές | Τέρματα |
| 1997-98 | Αθηναϊκός | Α΄ Εθνική | - | - | - | - | - | - | - | - |
| 1998-99 | Α.Ο. Τρίκαλα | Β΄ Εθνική | 27 | 5 | 1 | - | - | - | 28 | 5 |
| 1999-00 | Α΄ Εθνική | 29 | 6 | 3 | 2 | - | - | 32 | 8 |
| 2000-01 | Α.Ο. Αιγάλεω | Β΄ Εθνική | 28 | 5 | 6 | 2 | - | - | 34 | 7 |
| 2001-02 | Α΄ Εθνική | 24 | 6 | 7 | 1 | - | - | 31 | 7 |
| 2002-03 | 28 | 4 | 6 | 1 | 2 | 1 | 36 | 6 |
| 2003-04 | 28 | 2 | 3 | - | 2 | 2 | 33 | 4 |
| 2004-05 | 18 | - | 5 | - | 5 | 1 | 28 | 1 |
| 2005-06 (Α΄) | 14 | 1 | 2 | - | 1 | 2 | 17 | 3 |
| 2005-06 (Β΄) | ΑΕΛ | Α΄ Εθνική | 7 | 2 | 3 | - | - | - | 10 | 2 |
| 2006-07 (Α΄) | 10 | - | 2 | - | 2 | - | 14 | 0 |
| 2006-07 (Β΄) | Ηρακλής Θεσσαλονίκης | Α΄ Εθνική | 10 | 1 | - | - | - | - | 10 | 1 |
| 2007-08 | 14 | 2 | 2 | 1 | - | - | 16 | 3 |
| 2008-09 | Θρασύβουλος Φυλής | Α΄ Εθνική | 23 | 2 | 1 | 1 | - | - | 24 | 3 |
| 2009-10 | Δόξα Δράμας | Β΄ Εθνική | 27 | 5 | - | - | - | - | 27 | 5 |
| 2010-11 | 35 | 9 | - | - | - | - | 35 | 9 |
| 2011-12 (Α΄) | Παναχαϊκή | Β΄ Εθνική | 6 | - | 1 | - | - | - | 7 | - |
| 2011-12 (Β΄) | Πανθρακικός | Β΄ Εθνική | 13 | 1 | - | - | - | - | 13 | 1 |
| 2012-13 | Α.Ο. Καβάλα | Β΄ Εθνική | 32 | 6 | 4 | - | - | - | 36 | 6 |
| 2013-14 | Αναγέννηση Καρδίτσας | Β΄ Εθνική | 25 | 4 | 2 | 1 | - | - | 27 | 5 |
| 2014-15 | Α.Ο. Νέας Ιωνίας | Γ΄ Εθνική | 15 | 4 | - | - | - | - | 15 | 4 |
| Σύνολο | 413 | 65 | 48 | 9 | 12 | 6 | 473 | 80 |

Πηγή: soccerbase.info

### Ανά κατηγορία

* Α΄ Εθνική: 205 συμμετοχές/26 γκολ
* Β΄ Εθνική: 193 συμμετοχές/35 γκολ
* Γ' Εθνική: 15 συμμετοχές/4 γκολ

Πηγή: soccerbase.info

Παραπομπές
----------

1. ↑  *Στη Λάρισα ο Χλωρός*, contra.gr
2. ↑  *Από τη Λάρισα στον Ηρακλή ο Γιάννης Χλωρός*, in.gr
3. ↑  *Θρασύμβουλος: Πήρε και τον Χλωρό*, athleticradio.gr
4. ↑  *Συμφώνησε με Χλωρό η Δόξα Δράμας*, contra.gr
5. ↑  *Πήρε Χλωρό η Παναχαϊκή*, sport24.gr
6. ↑  *Τρεις αποχωρήσεις από την Παναχαϊκή*, sport24.gr
7. ↑  *29 μεταγραφές η Καβάλα!*, sigmalive.com
8. ↑  *Έκλεισε στην Αναγέννηση ο Γιάννης Χλωρός*, karditsalive.net
9. ↑  *Νέα Ιωνία: «Έκλεισε» Χλωρό*, onsports.gr
10. ↑  *Χλωρός και Μπάρκογλου τα ηνία στη Νέα Ιωνία*, a-sports.gr
11. ↑  *ΑΝΤΙΟ ΑΠΟ ΓΙΑΝΝΗ ΧΛΩΡΟ ΣΤΟΝ ΑΙΜΟ ΠΕΤΡΟΥΠΟΛΗΣ*, ipolimas.gr
12. ↑  «*O Γιάννης Χλωρός στην τεχνική ηγεσία του Άτταλου*, politisfx.gr». Αρχειοθετήθηκε από το πρωτότυπο στις 14 Απριλίου 2021. Ανακτήθηκε στις 14 Απριλίου 2021.
13. ↑  *Τέλος ο Χλωρός από τον Άτταλο Νέας Φιλαδέλφειας*, stoplekto.gr
14. ↑  *Ανέλαβε τον Ακράτητο ο Χλωρός!*, onsports.gr
15. ↑  *Τέλος ο Χλωρός από τον Ακράτητο*, abola.gr
16. ↑  *Ο Χλωρός στο τιμόνι του ΑΟ Χαϊδαρίου*, stoplekto.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά καριέρας
* Tρίκαλα 1998/99[*νεκρός σύνδεσμος*]
* Δελτίο ποδοσφαιριστή από epae.org
* Στατιστικά περιόδου 2009/10